चुनांऽ विश्‍‍लेषकें दे अनुसार संयुक्त प्रगतिशील गठबंधन (संप्रग) ते किश हद्‌द तक्कर त्रीए मोर्चे गी इस चाल्ली दी स्थिति दा सामना करना प’वा रदा ऐ। किश विश्‍‍लेष्कें संप्रग इच बने दे इस चाल्ली दे गठबंधन गी चौथे मोर्चे तक्कर दा नां देई दित्ता ऐ। उंदे अनुसार इस चाल्ली दे गठबंधनें दा उद्‌देश सरकार बनाना नेई बलके सरकार बनाना नेई बलके सरकार बनदे बेल्लै अपनी हैसियत गी मते थमां मता बधाना ऐ। इनें गठबंधनें दा गठन बी मता रोचक रेहा ऐ। पैह्‌लें सीटें गित्तै तालमेल दी गल्ल चली। उसदे नेई बनने उप्पर दोस्ताना मकाबले यानी फ्रैंडली फाइट दा शिगूफा छोड़ेआ गेआ ते जिसले इस मामले इच बी गल्ल नेई बनी तां सैह्‌योगी दलें मिलियै गठबंधन दे अंदर गठबंधन बनाई लैता। इस इच इक रोचक गल्ल एह् ऐ जे एह् दल ताल ठोकियै एह् बी गला करदे न जे ओह् अजें बी मूल गठबंधन इच गै शामल न।